lepat lan mboten saged pikantuk pangapunten. Sarta dipun terangaken, bilih Resi Wisrawa lan Dewi Sukesi namung sadremi nglampahi karsaning Hyang Jagad Pratingkah, minangka lantaran badhe tumitahipun Sang sudibya angkaraning rat, minangka tetimbanganipun titising Hyang Wisnu pamunahing satru sekti gelah-gelahing bumi. Mila ing tembe Prabu Danaraja badhe pikantuk piwales saking putranipun Dewi Sukesi ingkang pambayun, minangka undhuhanipun wohing pandamel anggenipun tumindak wani mring bapa. Prabu Danaraja sakalangkung getun ing panggalih. Ing tembe kelampah perang tandhing kaliyan Prabu Dasamuka, inggih putranipun Dewi Sukesi ingkang pembayun, ngantos dados lan sedanipun.